b'\n_START_ARTICLE_\nObvaldenas\n_START_SECTION_\nGeografija\n_START_PARAGRAPH_\nAuk\xc5\xa1\xc4\x8diausia vir\xc5\xa1\xc5\xabn\xc4\x97 yra Titlis 3238\xc2\xa0m vir\xc5\xa1 j\xc5\xabros lygio._NEWLINE_Kontone yra \xc5\xa1ie e\xc5\xbeerai: dalis Liucernos e\xc5\xbeero, Zarneno, Lungerero, Vichelo, Taneno ir Melcho e\xc5\xbeerai.\n_START_SECTION_\nIstorija\n_START_PARAGRAPH_\nPirmos gyvenviet\xc4\x97s Obvaldene atsirado kelt\xc5\xb3 ir rom\xc4\x97n\xc5\xb3 laikais. Po 700\xc2\xa0m. e. m. \xc4\x8dia atsikraust\xc4\x97 alemanai. 1291\xc2\xa0m. Obvaldenas ir Nidvaldenas sudar\xc4\x97 s\xc4\x85jung\xc4\x85 su Uriu bei \xc5\xa0vicu, kuri yra \xc5\xa1iuolaikin\xc4\x97s \xc5\xa0veicarijos pagrindas. Obvaldenas XIII\xe2\x80\x93XIV a. suk\xc5\xabr\xc4\x97 savo vyriausyb\xc4\x97, nors iki 1330\xc2\xa0m. tur\xc4\x97jo bendr\xc4\x85 taryb\xc4\x85 su Nidvaldenu._NEWLINE_1403\xc2\xa0m. Obvaldenas su Uriu \xc4\xafsiver\xc5\xbe\xc4\x97 \xc4\xaf Leventinos srit\xc4\xaf (dabar Ti\xc4\x8dino kantone), kad atvert\xc5\xb3 naujas rinkas s\xc5\xabriui ir galvijams. Apie 1500 \xc5\xbemoni\xc5\xb3 Obvaldene dirbo samdomais kareiviais. Kai kurie i\xc5\xa1 \xc5\xa1i\xc5\xb3 kareivi\xc5\xb3 susikrov\xc4\x97 turtus arba u\xc5\xbe\xc4\x97m\xc4\x97 auk\xc5\xa1tas pareigas. Per Napoleono okupacij\xc4\x85 1798\xe2\x80\x931803\xc2\xa0m. Obvaldenas neteko nepriklausomyb\xc4\x97s, bet paprasti \xc5\xbemon\xc4\x97s gavo fundamentalias politines teises. 1815\xc2\xa0m. prie Obvaldeno prisijung\xc4\x97 Engelbergo vienuolynas ir to paties pavadinimo rajonas.\n_START_SECTION_\nPolitika\n_START_PARAGRAPH_\n\xc5\xa0veicarijos federacijoje Obvaldenas yra pusiau kantonas. Jis turi visas kantono teises ir pareigas, bet gali si\xc5\xb3sti tik vien\xc4\x85 atstov\xc4\x85 \xc4\xaf Kanton\xc5\xb3 taryb\xc4\x85. D\xc4\x97l ma\xc5\xbeo gyventoj\xc5\xb3 skai\xc4\x8diaus kantono vyriausyb\xc4\x99 gali sudaryti tik penki asmenys.\n_START_SECTION_\nEkonomika\n_START_PARAGRAPH_\nObvaldeno ekonomikoje dominuoja ma\xc5\xbeas ir vidutinio dyd\xc5\xbeio verslas. Kai kurie verslininkai specializuojasi miniati\xc5\xabriniuose varikliukuose, medicininiuose prietaisuose ir nanotechnologijose. Tradicin\xc4\x97s \xc5\xa1akos irgi svarbios. Ypa\xc4\x8d svarbi mi\xc5\xa1kininkyst\xc4\x97, susijusios verslo \xc5\xa1akos ir \xc5\xbeem\xc4\x97s \xc5\xabkis. \xc5\xbdem\xc4\x97s \xc5\xabkis specializuojasi bendroje pieno ir m\xc4\x97s\xc4\x97s produkt\xc5\xb3 gamyboje. Fermos vis dar priklauso \xc5\xa1eimoms. Pagrindinis verslas yra turizmas. Daug turistams pastatyt\xc5\xb3 pastat\xc5\xb3 tarnauja ir vietinei bendruomenei. Ketvirtis bendruomen\xc4\x97s tiesiogiai ar netiesiogiai tarnauja turizmo sektoriuje._NEWLINE_2007\xc2\xa0m. Obvaldenas pakeit\xc4\x97 degresin\xc4\xaf pajam\xc5\xb3 mokest\xc4\xaf (didel\xc4\x97ms pajamoms ma\xc5\xbeesnis mokestis) vienodu visiems 1.8\xc2\xa0% mokes\xc4\x8diu, kuris yra ma\xc5\xbeiausias \xc5\xa1alyje. \xc5\xa0is kantono mokestis apmokestinamas kartu su federaliniu ir vietiniu mokes\xc4\x8diu.\n_START_SECTION_\nKult\xc5\xabra\n_START_PARAGRAPH_\nObvaldeno kult\xc5\xabr\xc4\x85 palaiko daugyb\xc4\x97 vietini\xc5\xb3 organizacij\xc5\xb3. Kantone yra tradicin\xc4\x97 muzika, karnavalai, \xc5\xa1okiai, kostiumai, teatrai ir festivaliai. Be to yra daugyb\xc4\x97 \xc5\xa1iuolaikini\xc5\xb3 meninink\xc5\xb3: Josef Garovi (kompozitorius), Caspar Diethelm (kompozitorius), Julian Dillier (poetas), Franz Bucher (tapytojas), Kurt Sigrist (skulptorius) and Alois Spichtig (skulptorius).\n_START_SECTION_\nTurizmas\n_START_PARAGRAPH_\nKadangi Obvaldenas yra \xc5\xa0veicarijos Alpi\xc5\xb3 centre, jis dar XIX a. tapo svarbiu turizmo centru. Du kalnai Pilotas ir Titlis yra pagrindiniai turist\xc5\xb3 traukos centrai. Turistus domina taip pat \xc5\xbeiemos sporto \xc5\xa1akos: slidin\xc4\x97jimas ir snieglent\xc4\x97s. Vasara turistai u\xc5\xbesiima alpinizmu ir vaik\xc5\xa1\xc4\x8dioja po kalnus. Pagrindiniai kurortai yra Engelbergas, Melchsee-Frutt, Lungern-Sch\xc3\xb6nb\xc3\xbcel, M\xc3\xb6rlialp ir Langis.\n_START_SECTION_\nReligija\n_START_PARAGRAPH_\n2000\xc2\xa0m. dauguma gyventoj\xc5\xb3 buvo Romos katalikai (80\xc2\xa0%) ir tik ma\xc5\xbeuma protestantai (8\xc2\xa0%).'